title: Regulamentul de punere în aplicare (UE) 2016/148 al Comisiei din 4 februarie 2016 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite ale Americii din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul apariției unor focare de gripă aviară înalt patogenă de subtip H7N8 (Text cu relevanță pentru SEE)

text:
               5.2.2016

               RO

               Jurnalul Oficial al Uniunii Europene

               L 30/17

         REGULAMENTUL DE PUNERE ÎN APLICARE (UE) 2016/148 AL COMISIEI
   din 4 februarie 2016
   de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite ale Americii din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul apariției unor focare de gripă aviară înalt patogenă de subtip H7N8
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului (1) din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman, în special teza introductivă de la articolul 8, articolul 8 alineatul (1) primul paragraf și articolul 8 alineatul (4),
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
   întrucât:

               (1)

               Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importul în Uniune și tranzitul prin Uniune, inclusiv depozitarea în timpul tranzitului, al păsărilor de curte și al produselor obținute de la păsări de curte (denumite în continuare „produsele”). Acesta prevede că produsele pot fi importate în Uniune și pot tranzita Uniunea doar dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulament.

               (2)

               De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de gripă aviară înalt patogenă (HPAI).

               (3)

               Statele Unite sunt menționate în partea 1 a anexei I la Regulamentul (CE) nr. 798/2008 ca țară terță pentru care sunt autorizate importul în Uniune și tranzitul prin Uniune al produselor provenite de pe întregul său teritoriu.

               (4)

               Un acord între Uniune și Statele Unite (4) (denumit în continuare „acordul”) prevede recunoașterea reciprocă rapidă a măsurilor de regionalizare în cazul apariției unui focar de boală în Uniune sau în Statele Unite.

               (5)

               La 15 ianuarie 2016, Statele Unite au confirmat prezența HPAI de subtip H7N8 într-o exploatație din statul Indiana și, prin urmare, nu mai pot fi considerate ca indemne de boala respectivă. Autoritățile veterinare din Statele Unite au suspendat imediat eliberarea de certificate sanitar-veterinare pentru transporturile de produse destinate exportului în Uniune provenite din statul Indiana. De asemenea, Statele Unite au pus în aplicare o politică de depopulare totală cu scopul de a ține sub control HPAI și de a-i limita răspândirea.

               (6)

               Statele Unite au transmis informații cu privire la situația epidemiologică de pe teritoriul lor și la măsurile luate pentru a preveni extinderea răspândirii HPAI, situație care în prezent a fost evaluată de Comisie. Pe baza acestei evaluări, a angajamentelor prevăzute în acord, precum și a garanțiilor furnizate de Statele Unite, este adecvat să se concluzioneze că limitarea restricțiilor privind introducerea în Uniune a produselor din zona afectată de HPAI, pe care autoritățile veterinare din Statele Unite au supus-o unor restricții din cauza focarelor epidemice actuale, ar trebui să fie suficientă pentru a compensa riscurile asociate introducerii în Uniune a produselor în cauză.

               (7)

               Prin urmare, anexa I la Regulamentul (CE) nr. 798/2008 ar trebui modificată în consecință.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 2016.

            Pentru Comisie

            Președintele

         Jean-Claude JUNCKER

      (1)  JO L 18, 23.1.2003, p. 11.

      (2)  JO L 343, 22.12.2009, p. 74.

      (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

      (4)  Acord între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală, astfel cum a fost aprobat în numele Comunității Europene prin Decizia 98/258/CE a Consiliului (JO L 118, 21.4.1998, p. 1).

      ANEXĂ
      În partea 1 a anexei I la Regulamentul (CE) nr. 798/2008, după rubrica pentru Statele Unite referitoare la statul Indiana, se adaugă următorul text:

                     Codul ISO și numele țării terțe sau al teritoriului

                     Codul țării terțe, al teritoriului, al zonei sau al compartimentului

                     Descrierea țării terțe, a teritoriului, a zonei sau a compartimentului

                     Certificat sanitar-veterinar

                     Condiții specifice

                     Condiții specifice

                     Situația supravegherii gripei aviare

                     Situația vaccinării împotriva gripei aviare

                     Situația combaterii infecției cu Salmonella

                     Model(e)

                     Garanții suplimentare

                     Data de închidere (1)

                     Data de deschidere (2)

                     1

                     2

                     3

                     4

                     5

                     6

                     6A

                     6 B

                     7

                     8

                     9

                     „US – Statele Unite

                     US-2.21.1

                     Statul Indiana

                     WGM

                     VIII

                     P2

                     15.1.2016

                     POU, RAT

                     N
                     P2
                     P2

                     BPR, BPP, DOC, DOR, HEP, HER, SRP, SRA, LT20

                     A

                     S3, ST1”

         (1)  Produsele, inclusiv cele transportate în largul mării, produse înainte de această dată pot fi importate în Uniune în timpul unei perioade de 90 de zile de la această dată.

         (2)  Doar produsele fabricate după această dată pot fi importate în Uniune.


title: Regulamentul de punere în aplicare (UE) nr. 70/2013 al Comisiei din 23 ianuarie 2013 privind clasificarea anumitor mărfuri în Nomenclatura combinată

text:
               26.1.2013

               RO

               Jurnalul Oficial al Uniunii Europene

               L 26/5

         REGULAMENTUL DE PUNERE ÎN APLICARE (UE) NR. 70/2013 AL COMISIEI
   din 23 ianuarie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare și de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii care sunt furnizate de autoritățile vamale ale statelor membre și care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2013.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Produsul are următoarea compoziție (procent din greutate):

                              —

                              alcool etilic

                              90

                              —

                              etil-terț-butil-eter (ETBE)

                              10

                        Produsul este transportat în vrac.

                  2207 20 00

                  Clasificarea se stabilește pe baza regulilor generale 1, 3 litera (a) și 6 de interpretare a Nomenclaturii combinate, precum și pe baza textului codurilor NC 2207 și 2207 20 00.
                  Poziția 2207 oferă o descriere mai specifică față de poziția 3824, care oferă o descriere mai generală. Prin urmare, clasificarea la poziția 3824 este exclusă prin aplicarea regulii generale 3 litera (a).
                  Produsul este un amestec simplu de alcool etilic și ETBE. Procentajul de ETBE din conținutul produsului îl face impropriu consumului uman, însă nu împiedică utilizarea produsului în scopuri industriale (a se vedea notele explicative la SA aferente poziției 2207 al patrulea paragraf).
                  Prin urmare, produsul trebuie clasificat la codul NC 2207 20 00 ca alcool etilic denaturat.


title: Regulamentul de punere în aplicare (UE) nr. 280/2011 al Comisiei din 21 martie 2011 privind eliberarea licențelor de import în cazul cererilor depuse în primele 7 zile din luna martie 2011 în cadrul contingentului tarifar pentru carne de vită și mânzat de calitate superioară gestionat prin Regulamentul (CE) nr. 620/2009

text:
               22.3.2011

               RO

               Jurnalul Oficial al Uniunii Europene

               L 76/50

         REGULAMENTUL DE PUNERE ÎN APLICARE (UE) NR. 280/2011 AL COMISIEI
   din 21 martie 2011
   privind eliberarea licențelor de import în cazul cererilor depuse în primele 7 zile din luna martie 2011 în cadrul contingentului tarifar pentru carne de vită și mânzat de calitate superioară gestionat prin Regulamentul (CE) nr. 620/2009
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Regulamentul (CE) nr. 620/2009 al Comisiei din 13 iulie 2009 privind modul de gestionare a unui contingent tarifar de import pentru carnea de vită și mânzat de calitate superioară (3) stabilește norme detaliate privind depunerea cererilor și eliberarea licențelor de import.

               (2)

               Articolul 7 alineatul (2) din Regulamentul (CE) nr. 1301/2006 prevede că, în cazul în care cantitățile la care se referă cererile de licențe depășesc cantitățile disponibile pentru perioada de contingent tarifar, trebuie stabiliți coeficienți de atribuire pentru cantitățile la care se referă fiecare cerere de licență. Cererile pentru licențe de import depuse în conformitate cu articolul 3 din Regulamentul (CE) nr. 620/2009 în perioada 1-7 martie 2011 depășesc cantitățile disponibile. Prin urmare, trebuie să se determine în ce măsură se pot elibera licențele de import, stabilindu-se coeficientul de alocare,

         ADOPTĂ PREZENTUL REGULAMENT:
   Articolul 1
   Cererilor de eliberare a licențelor de import din cadrul contingentului cu numărul de ordine 09.4449, depuse în perioada 1-7 martie 2011 în conformitate cu articolul 3 din Regulamentul (CE) nr. 620/2009, li se aplică un coeficient de atribuire de 28,677523 %.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 182, 15.7.2009, p. 25.


title: Regulamentul de punere în aplicare (UE) 2015/1398 al Comisiei din 14 august 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               15.8.2015

               RO

               Jurnalul Oficial al Uniunii Europene

               L 216/7

         REGULAMENTUL DE PUNERE ÎN APLICARE (UE) 2015/1398 AL COMISIEI
   din 14 august 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  150,3

                  MK

                  51,2

                  ZZ

                  100,8

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  138,4

                  BO

                  146,4

                  CL

                  160,0

                  UY

                  146,4

                  ZA

                  145,9

                  ZZ

                  147,4

                  0806 10 10

                  EG

                  247,3

                  IL

                  390,7

                  MA

                  158,2

                  TR

                  162,0

                  US

                  339,9

                  ZZ

                  259,6

                  0808 10 80

                  AR

                  108,9

                  BR

                  83,3

                  CL

                  136,9

                  NZ

                  138,6

                  US

                  145,7

                  ZA

                  117,5

                  ZZ

                  121,8

                  0808 30 90

                  AR

                  132,0

                  CL

                  130,2

                  NZ

                  146,7

                  TR

                  139,9

                  ZA

                  112,3

                  ZZ

                  132,2

                  0809 30 10, 0809 30 90

                  MK

                  70,8

                  TR

                  131,8

                  ZZ

                  101,3

                  0809 40 05

                  BA

                  48,2

                  IL

                  141,4

                  MK

                  36,8

                  XS

                  57,7

                  ZZ

                  71,0

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 427/2011 al Comisiei din 2 mai 2011 de modificare a anexei I la Regulamentul (CE) nr. 798/2008 în ceea ce privește rubrica referitoare la Israel din lista țărilor terțe, teritoriilor, zonelor sau compartimentelor  Text cu relevanță pentru SEE

text:
               3.5.2011

               RO

               Jurnalul Oficial al Uniunii Europene

               L 113/3

         REGULAMENTUL DE PUNERE ÎN APLICARE (UE) NR. 427/2011 AL COMISIEI
   din 2 mai 2011
   de modificare a anexei I la Regulamentul (CE) nr. 798/2008 în ceea ce privește rubrica referitoare la Israel din lista țărilor terțe, teritoriilor, zonelor sau compartimentelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf și articolul 8 punctul 4,
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1) și articolul 24 alineatul (2),
   întrucât:

               (1)

               Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (3) prevede că produsele vizate de acesta se pot importa și pot tranzita Uniunea numai dacă provin din țări terțe, teritorii, zone sau compartimente enumerate în tabelul din partea 1 a anexei I la acesta.

               (2)

               În conformitate cu Regulamentul (CE) nr. 798/2008, în cazul în care apare un focar de gripă aviară înalt patogenă (HPAI) într-o țară terță, teritoriu, zonă sau compartiment anterior indemn de boala în cauză, țara terță, teritoriul, zona sau compartimentul în cauză va fi considerat din nou indemn de HPAI dacă sunt îndeplinite anumite condiții. Aceste condiții se referă la punerea în aplicare a unei politici de depopulare totală pentru a combate boala, inclusiv realizarea curățării și dezinfectării corespunzătoare în toate unitățile infectate anterior. În plus, supravegherea gripei aviare trebuie să se fi realizat în conformitate cu partea II a anexei IV la regulamentul respectiv în timpul unei perioade de trei luni după încheierea politicii de depopulare totală și a operațiunilor de curățare și dezinfectare.

               (3)

               Israelul figurează în partea I a anexei I la Regulamentul (CE) nr. 798/2008 ca țară terță din care produsele din păsări de curte vizate de regulamentul respectiv pot fi importate în Uniune. Ca urmare a apariției unui focar de HPAI la începutul anului 2010, prin regulamentul menționat, astfel cum a fost modificat prin Regulamentul (UE) nr. 332/2010 al Comisiei (4), importurile în Uniune de anumite produse din Israel au fost restricționate la unele părți definite din teritoriul său. Zona din care importurile de anumite produse erau interzise este menționată în coloana 3 cu codul IL-2 la rubrica pentru Israel din partea I a anexei I la Regulamentul (CE) nr. 798/2008 și a fost valabilă până la 1 mai 2010. Cu toate acestea, interdicția importurilor de anumite produse din păsări de curte din IL-2 legată de focarul respectiv ar trebui să continue pentru produsele fabricate înainte de data menționată.

               (4)

               În plus, la data de 8 martie 2011, Israelul a notificat Comisia cu privire la existența unui focar de HPAI de subtip H5N1 pe teritoriul său.

               (5)

               Datorită existenței unui focar confirmat de HPAI pe teritoriul său, Israelul nu mai poate fi considerat indemn de boala respectivă. Prin urmare, autoritățile sanitar-veterinare din Israel au suspendat eliberarea de certificate sanitar-veterinare pentru transporturile de anumite produse din păsări de curte.

               (6)

               Israelul a furnizat Comisiei informații cu privire la măsurile de combatere adoptate în legătură cu apariția focarului bolii. Informațiile respective și situația epidemiologică din Israel au fost evaluate de către Comisie.

               (7)

               Israelul a pus în aplicare o politică de depopulare totală în scopul de a combate boala și de a-i limita răspândirea. Măsurile prompte și hotărâte luate de Israel pentru a limita boala și rezultatul pozitiv al evaluării situației epidemiologice permit reducerea restricțiilor asupra importurilor în Uniune de anumite produse din păsări de curte la zonele afectate de boală, cărora autoritățile veterinare din Israel le-au impus restricții.

               (8)

               În plus, Israelul desfășoară activități de supraveghere a gripei aviare, care par să îndeplinească cerințele stabilite în partea II din anexa IV la Regulamentul (CE) nr. 798/2008.

               (9)

               Ținând cont de evoluția favorabilă a situației epidemiologice și de activitățile de supraveghere a gripei aviare desfășurate pentru lichidarea focarului în conformitate cu condițiile specificate în Regulamentul (CE) nr. 798/2008, este oportună limitarea perioadei în timpul căreia se suspendă autorizarea importurilor în Uniune la o perioadă de trei luni, până la 14 iunie 2011, ca urmare a curățării și dezinfecției corespunzătoare a exploatațiilor infectate anterior.

               (10)

               Prin urmare, Regulamentul (CE) nr. 798/2008 ar trebui modificat în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   În partea 1 a anexei I la Regulamentul (CE) nr. 798/2008, rubrica pentru Israel se înlocuiește cu textul din anexa la prezentul regulament.
   Articolul 2
   Prezentul regulament intră în vigoare a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 mai 2011.

            Pentru Comisie

            Președintele

         José Manuel BARROSO

      (1)  JO L 18, 23.1.2003, p. 11.

      (2)  JO L 343, 22.12.2009, p. 74.

      (3)  JO L 226, 23.8.2008, p. 1.

      (4)  JO L 102, 23.4.2010, p. 10.

      ANEXĂ

                     „IL – Israel

                     IL-0

                     Întreaga țară

                     SPF

                     EP, E

                     S4

                     IL-1

                     Teritoriul Israelului, cu excepția IL-2 și IL-3

                     BPR, BPP, DOC, DOR, HEP, HER, SRP

                     N

                     A

                     S5, ST1

                     WGM

                     VIII

                     POU, RAT

                     N

                     IL-2

                     Teritoriul Israelului situat în interiorul limitelor următoare:

                                 —

                                 la vest: drumul numărul 4

                                 —

                                 la sud: drumul numărul 5812 intersectat cu drumul numărul 5815

                                 —

                                 la est: zidul de securitate până la drumul numărul 6513

                                 —

                                 la nord: drumul numărul 6513 până la intersecția cu drumul numărul 65. Din acest punct în linie dreaptă până la intrarea în Givat Nili și de acolo în linie dreaptă până la intersecția drumului numărul 652 cu drumul numărul 4.

                     BPR, BPP, DOC, DOR, HEP, HER, SRP

                     N, P2

                     1.5.2010

                     A

                     S5, ST1

                     WGM

                     VIII

                     P2

                     1.5.2010

                     POU, RAT

                     N, P2

                     1.5.2010

                     IL-3

                     Teritoriul Israelului situat în interiorul limitelor următoare:

                                 —

                                 la nord: drumul numărul 386 până la limitele municipale ale Ierusalimului, râul Refaim, fosta graniță israelo-iordaniană («linia verde»)

                                 —

                                 la est: drumul numărul 356

                                 —

                                 la sud: drumurile cu numerele 8670, 3517 și 354

                                 —

                                 la vest: o linie dreaptă mergând spre nord până la drumul numărul 367 urmând drumul numărul 367 spre vest și apoi spre nord până la drumul numărul 375 și la vest de satul Matta o linie nord-nord est până la drumul numărul 386.

                     BPR, BPP, DOC, DOR, HEP, HER, SRP

                     N, P2

                     8.3.2011

                     14.6.2011

                     A

                     S5, ST1

                     WGM

                     VIII

                     P2

                     8.3.2011

                     14.6.2011

                     POU, RAT

                     N, P2

                     8.3.2011

                     14.6.2011”


title: Regulamentul de punere în aplicare (UE) 2015/1408 al Comisiei din 19 august 2015 privind autorizarea substanței DL-metionil-DL-metionină ca aditiv pentru hrana peștilor și a crustaceelor (Text cu relevanță pentru SEE)

text:
               20.8.2015

               RO

               Jurnalul Oficial al Uniunii Europene

               L 219/3

         REGULAMENTUL DE PUNERE ÎN APLICARE (UE) 2015/1408 AL COMISIEI
   din 19 august 2015
   privind autorizarea substanței DL-metionil-DL-metionină ca aditiv pentru hrana peștilor și a crustaceelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru DL-metionil-DL-metionină ca aditiv furajer. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea respectivă se referă la autorizarea substanței DL-metionil-DL-metionină ca aditiv pentru hrana tuturor speciilor de animale acvatice, urmând ca aceasta să fie clasificată în categoria „aditivi nutriționali”.

               (4)

               În avizul său din 27 ianuarie 2015 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, DL-metionil-DL-metionina nu are efecte adverse asupra sănătății animale, umane sau asupra mediului și că ea poate fi considerată o sursă eficace a aminoacidului L-metionină pentru speciile de pești și crustacee. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivului destinat hranei pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea substanței DL-metionil-DL-metionină arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței în cauză ar trebui autorizată, în conformitate cu specificațiile din anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Substanța specificată în anexă, aparținând categoriei „aditivi nutriționali” și grupei funcționale „aminoacizi, sărurile acestora și produse analoage”, este autorizată ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 august 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  EFSA Journal 2015;13(2):4012.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specie sau categorie de animale

                  Vârstă maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg/kg de furaj complet cu un conținut de umiditate de 12 %

                     Categoria aditivi nutriționali. Grupa funcțională: aminoacizi, sărurile acestora și produse analoage

                  3c306

                  —

                  DL-metionil-DL-metionină

                     Compoziția aditivului

                  Pudră cristalină obținută prin sinteză chimică, cu minimum 93 % DL-metionil-DL-metionină, maximum 3 % DL-metionină și maximum 3 % sulfat de sodiu (raportat la substanța uscată)

                     Caracterizarea substanței active

                  DL-metionil-DL-metionină (acid 2-[(2-amino-4-metilsulfanilbutanoil)amino]-4-metilsulfanilbutanoic)
                  Formula chimică: C10H20N2O3S2

                  Numărul CAS: 52715-93-2

                     Metodă de analiză
                      (1)

                  Pentru cuantificarea DL-metionil-DL-metioninei în aditivul furajer: cromatografie lichidă de înaltă performanță cu fază inversată, combinată cu detecție fotometrică la 205 nm (RP-HPLC-UV).
                  Pentru cuantificarea DL-metionil-DL-metioninei în preamestecuri, în furajele combinate și în materiile prime pentru furaje: cromatografie prin schimb ionic cu derivatizare post-coloană și detecție fotometrică la 570 nm (IEC-UV).

                  Pești și crustacee

                  —

                  Conținutul de umiditate se indică pe etichetă.

                  9 septembrie 2025

         (1)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 1061/2013 al Comisiei din 29 octombrie 2013 privind autorizarea unui preparat de Enterococcus faecium NCIMB 10415 ca aditiv pentru hrana vițeilor, iezilor, pisicilor și câinilor și de modificare a Regulamentului (CE) nr. 1288/2004 (titular al autorizației DSM Nutritional Products Ltd reprezentat de DSM Nutritional products Sp. Z o.o)  Text cu relevanță pentru SEE

text:
               31.10.2013

               RO

               Jurnalul Oficial al Uniunii Europene

               L 289/38

         REGULAMENTUL DE PUNERE ÎN APLICARE (UE) NR. 1061/2013 AL COMISIEI
   din 29 octombrie 2013
   privind autorizarea unui preparat de Enterococcus faecium NCIMB 10415 ca aditiv pentru hrana vițeilor, iezilor, pisicilor și câinilor și de modificare a Regulamentului (CE) nr. 1288/2004 (titular al autorizației DSM Nutritional Products Ltd reprezentat de DSM Nutritional products Sp. Z o.o)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Preparatul de Enterococcus faecium NCIMB 10415 a fost autorizat fără limită de timp în conformitate cu Directiva nr. 70/524/CEE ca aditiv pentru hrana vițeilor prin Regulamentul (CE) nr. 1288/2004 al Comisiei (3), pentru hrana scroafelor prin Regulamentul (CE) nr. 1200/2005 al Comisiei (4), pentru hrana purceilor prin Regulamentul (CE) nr. 252/2006 al Comisiei (5), pentru hrana porcilor pentru îngrășare prin Regulamentul (CE) nr. 943/2005 al Comisiei (6) și pentru hrana pisicilor și a câinilor prin Regulamentul (CE) nr. 102/2009 al Comisiei (7). Preparatul respectiv a fost ulterior înscris în registrul aditivilor furajeri ca produs existent, în conformitate cu articolul 10 alineatul (1) litera (b) din Regulamentul (CE) nr. 1831/2003.

               (3)

               Preparatul a fost autorizat, de asemenea, pentru 10 ani pentru puii pentru îngrășare prin Regulamentul de punere în aplicare (CE) nr. 361/2011 al Comisiei (8).

               (4)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din respectivul regulament, s-a depus o cerere pentru reevaluarea preparatului de Enterococcus faecium NCIMB 10415 ca aditiv pentru hrana vițeilor, pisicilor și câinilor și, în conformitate cu articolul 7 din respectivul regulament, pentru o nouă utilizare pentru iezi, solicitându-se ca aditivul să fie clasificat în categoria „aditivi zootehnici”. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (5)

               În avizele sale din 29 ianuarie 2013 (9), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Enterococcus faecium NCIMB 10415 nu are efecte adverse asupra sănătății animale, a sănătății umane sau asupra mediului și că utilizarea lui crește greutatea corporală finală și/sau creșterea în greutate zilnică în cazul vițeilor pentru creștere și pentru îngrășare, iar aceasta se poate extrapola la iezii pentru creștere și pentru îngrășare. Autoritatea recunoaște, de asemenea, că preparatul are un efect benefic în cazul câinilor prin creșterea concentrației de IgA în intestin sau în ser. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (6)

               Având în vedere că s-au observat efecte mici, dar semnificative, în ceea ce privește calitatea fecalelor pisicilor, acest lucru a fost considerat suficient pentru a confirma eficacitatea la această specie.

               (7)

               Evaluarea preparatului de Enterococcus faecium NCIMB 10415 indică faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată, conform specificațiilor din anexa la prezentul regulament.

               (8)

               În urma acordării unei noi autorizații în temeiul Regulamentului (CE) nr. 1831/2003, Regulamentul (CE) nr. 102/2009 ar trebui să fie abrogat, iar Regulamentul (CE) nr. 1288/2004 ar trebui să fie modificat în consecință.

               (9)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizație.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizare
   Preparatul menționat în anexă, aparținând categoriei „aditivi zootehnici” și grupurilor funcționale „stabilizatori ai florei intestinale” și „alți aditivi zootehnici”, este autorizat ca aditiv în hrana animalelor, în condițiile precizate în anexa respectivă.
   Articolul 2
   Abrogarea Regulamentului (CE) nr. 102/2009
   Regulamentul (CE) nr. 102/2009 se abrogă.
   Articolul 3
   Modificări ale Regulamentului (CE) nr. 1288/2004
   În anexa I la Regulamentul (CE) nr. 1288/2004, rubrica E 1705, Enterococcus faecium NCIMB 10415, se elimină.
   Articolul 4
   Măsuri tranzitorii
   Preparatul specificat în anexă, în ceea ce privește utilizarea sa în hrana vițeilor, și furajele care conțin acest preparat, care sunt produse și etichetate înainte de 19 mai 2014 în conformitate cu normele aplicabile înainte de 19 noiembrie 2013, pot continua să fie introduse pe piață și să fie utilizate până la epuizarea stocurilor existente.
   Preparatul specificat în anexă, în ceea ce privește utilizarea sa în hrana pisicilor și câinilor, și furajele care conțin acest preparat, care sunt produse și etichetate înainte de 19 noiembrie 2015 în conformitate cu normele aplicabile înainte de 19 noiembrie 2013, pot continua să fie introduse pe piață și să fie utilizate până la epuizarea stocurilor existente.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 octombrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      (3)  Regulamentul (CE) nr. 1288/2004 al Comisiei din 14 iulie 2004 privind autorizarea permanentă a anumitor aditivi în hrana animalelor și autorizarea provizorie a unei noi utilizări în hrana animalelor a unui aditiv deja autorizat (JO L 243, 15.7.2004, p. 10).

      (4)  Regulamentul (CE) nr. 1200/2005 al Comisiei din 26 iulie 2005 privind autorizarea permanentă a anumitor aditivi în hrana animalelor și autorizarea provizorie a unei noi utilizări în hrana animalelor a unui aditiv deja autorizat (JO L 195, 27.7.2005, p. 6).

      (5)  Regulamentul (CE) nr. 252/2006 al Comisiei din 14 februarie 2006 privind autorizarea permanentă a anumitor aditivi în hrana animalelor și autorizările provizorii ale unor noi utilizări în hrana animalelor ale anumitor aditivi deja autorizați (JO L 44, 15.2.2006, p. 3).

      (6)  Regulamentul (CE) nr. 943/2005 al Comisiei din 21 iunie 2005 privind autorizarea permanentă a anumitor aditivi în hrana animalelor (JO L 159, 22.6.2005, p. 6).

      (7)  Regulamentul (CE) nr. 102/2009 al Comisiei din 3 februarie 2009 privind autorizarea permanentă a unui aditiv în hrana animalelor (JO L 34, 4.2.2009, p. 8).

      (8)  Regulamentul de punere în aplicare (UE) nr. 361/2011 al Comisiei din 13 aprilie 2011 privind autorizarea Enterococcus faecium NCIMB 10415 ca aditiv furajer destinat puilor pentru îngrășare (titularul autorizației: DSM Nutritional Products Ltd reprezentat de DSM Nutritional products Sp. z o.o) și de modificare a Regulamentului (CE) nr. 943/2005 (JO L 100, 14.4.2011, p. 22).

      (9)  EFSA Journal 2013; 11(2):3097 și 3098.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  CFU/kg de furaj complet cu un conținut de umiditate de 12 %

                     Categoria aditivilor zootehnici. Grupa funcțională: stabilizatori ai florei intestinale

                  4b1705

                  DSM Nutritional Products Ltd, reprezentat de DSM Nutritional products Sp. Z o.o

                     Enterococcus faecium

                  NCIMB 10415

                                 Compoziția aditivului

                              Preparat de Enterococcus faecium

                              NCIMB 10415 cu un conținut minim de: microcapsule cu șelac și alte microcapsule:
                              1 × 1010 CFU/g de aditiv;
                              granule neacoperite:
                              3,5 × 1010 CFU/g de aditiv

                                 Caracterizarea substanței active

                              Celule viabile de Enterococcus faecium

                              NCIMB 10415

                                 Metoda de analiză
                                  (1)

                              Numărare: metoda dispersiei pe placă utilizând agar cu bilă, esculină și azidă (EN 15788)
                              Identificare: electroforeză în gel în câmp pulsatil (PFGE)

                  Viței
                  Iezi

                  —

                  1 × 109

                  —

                  În instrucțiunile de utilizare a aditivului și a preamestecului se indică condițiile de depozitare și stabilitatea la granulare.

                  19 noiembrie 2023

                  4b1705

                  DSM Nutritional Products Ltd, reprezentat de DSM Nutritional products Sp. Z o.o

                     Enterococcus faecium

                  NCIMB 10415

                                 Compoziția aditivului

                              Preparat de Enterococcus faecium

                              NCIMB 10415 cu un conținut minim de: 5 × 109 CFU/g de aditiv;
                              Microcapsule (șelac).

                                 Caracterizarea substanței active

                              Celule viabile de Enterococcus faecium

                              NCIMB 10415

                                 Metoda de analiză
                                  (1)

                              Numărare: metoda dispersiei pe placă utilizând agar cu bilă, esculină și azidă (EN 15788)
                              Identificare: electroforeză în gel în câmp pulsatil (PFGE)

                  Pisici

                  —

                  7 × 109

                  —

                  În instrucțiunile de utilizare a aditivului și a preamestecului se indică condițiile de depozitare și stabilitatea la granulare.

                  19 noiembrie 2023

                     Categoria aditivilor zootehnici. Grupa funcțională: alți aditivi zootehnici (îmbunătățirea afecțiunilor intestinale)

                  4b1705

                  DSM Nutritional Products Ltd, reprezentat de DSM Nutritional products Sp. Z o.o

                     Enterococcus faecium

                  NCIMB 10415

                                 Compoziția aditivului

                              Preparat de Enterococcus faecium

                              NCIMB 10415 cu un conținut minim de: 5 × 109 CFU/g de aditiv;
                              Microcapsule (șelac).

                                 Caracterizarea substanței active

                              Celule viabile de Enterococcus faecium

                              NCIMB 10415

                                 Metoda de analiză
                                  (1)

                              Numărare: metoda dispersiei pe placă utilizând agar cu bilă, esculină și azidă (EN 15788)
                              Identificare: electroforeză în gel în câmp pulsatil (PFGE)

                  Câini

                  —

                  2,5 × 109

                  În instrucțiunile de utilizare a aditivului și a preamestecului se indică condițiile de depozitare și stabilitatea la granulare.

                  19 noiembrie 2023

         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2015/57 al Comisiei din 15 ianuarie 2015 de modificare a Regulamentului de punere în aplicare (UE) nr. 792/2012 al Comisiei în ceea ce privește normele de stabilire a modelelor pentru permisele, certificatele și alte documente prevăzute în Regulamentul (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea și în Regulamentul (CE) nr. 865/2006 al Comisiei de stabilire a normelor de punere în aplicare a Regulamentului (CE) nr. 338/97 al Consiliului

text:
               16.1.2015

               RO

               Jurnalul Oficial al Uniunii Europene

               L 10/19

         REGULAMENTUL DE PUNERE ÎN APLICARE (UE) 2015/57 AL COMISIEI
   din 15 ianuarie 2015
   de modificare a Regulamentului de punere în aplicare (UE) nr. 792/2012 al Comisiei în ceea ce privește normele de stabilire a modelelor pentru permisele, certificatele și alte documente prevăzute în Regulamentul (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea și în Regulamentul (CE) nr. 865/2006 al Comisiei de stabilire a normelor de punere în aplicare a Regulamentului (CE) nr. 338/97 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea (1), în special articolul 19 alineatul (1),
   întrucât:

               (1)

               În vederea punerii în aplicare a anumitor rezoluții adoptate în cadrul celei de-a șaisprezecea reuniuni a conferinței părților la Convenția privind comerțul internațional cu specii ale faunei și florei sălbatice pe cale de dispariție (CITES) (3-14 martie 2013), denumită în continuare „convenția”, anumite dispoziții trebuie modificate și dispoziții suplimentare ar trebui adăugate la Regulamentul de punere în aplicare (UE) nr. 792/2012 al Comisiei. (2).

               (2)

               În special, în conformitate cu Rezoluția CITES Conf. 16.8, ar trebui inserate dispoziții care să permită eliberarea de certificate specifice pentru instrumentele muzicale în vederea simplificării deplasărilor transfrontaliere necomerciale ale acestora și, în conformitate cu Rezoluția CITES Conf. 14.6, ar trebui să fie stabilit un nou cod sursă X pentru „exemplarele prelevate din mediul marin care nu se află sub jurisdicția niciunui stat”.

               (3)

               Regulamentul de punere în aplicare (UE) nr. 792/2012 ar trebui modificat în consecință.

               (4)

               Întrucât prezentul regulament ar trebui să fie utilizat în coroborare cu Regulamentul (CE) nr. 865/2006, este important ca ambele regulamente să se aplice începând cu aceeași dată.

               (5)

               Măsurile prevăzute în prezentul regulament sunt conforme cu avizul Comitetului pentru comerțul cu specii de faună și floră sălbatice,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 792/2012 se modifică după cum urmează:

               1.

               articolul 1 se modifică după cum urmează:

                           (a)

                           se introduce următorul punct 5a:

                                       „5a.

                                       certificate pentru instrumente muzicale;”

                                 ;

                           (b)

                           punctul 8 se înlocuiește cu următorul text:

                                       „8.

                                       formulare complementare pentru certificatele de proprietate personală, pentru certificatele de expoziție itinerantă și pentru certificatele pentru instrumente muzicale;”

                                 ;

               2.

               la articolul 2, alineatul (1) se înlocuiește cu următorul text:
               „(1)   Formularele pe baza cărora se elaborează permisele de import, permisele de export, certificatele de reexport, certificatele de proprietate personală, certificatele pentru colecțiile de eșantioane și certificatele pentru instrumente muzicale precum și cererile pentru aceste documente sunt conforme, cu excepția spațiilor rezervate pentru autoritățile naționale, cu modelele prezentate în anexa I.”

               3.

               anexele se modifică în conformitate cu anexa la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 ianuarie 2015.

            Pentru Comisie

            Președintele

         Jean-Claude JUNCKER

      (1)  JO L 61, 3.3.1997, p. 1.

      (2)  Regulamentul de punere în aplicare (UE) nr. 792/2012 al Comisiei din 23 august 2012 de stabilire a modelelor pentru permisele, certificatele și alte documente prevăzute în Regulamentul (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea și de modificare a Regulamentului (CE) nr. 865/2006 al Comisiei (JO L 242, 7.9.2012, p. 13).

      ANEXĂ
      Anexele la Regulamentul de punere în aplicare (UE) nr. 792/2012 se modifică după cum urmează:

                  1.

                  anexa I se modifică după cum urmează:

                              (a)

                              secțiunea „Instrucțiuni și explicații” care se referă la „1 — exemplarul original” se modifică după cum urmează:

                                          (i)

                                          punctele 1, 2 și 3 se înlocuiesc cu următorul text:

                                                      „1.

                                                      Numele și adresa complete ale (re)exportatorului efectiv, nu cele ale unui reprezentant al acestuia. În cazul unui certificat de proprietate personală sau al unui certificat pentru instrumente muzicale, numele și adresa complete ale proprietarului legal. În cazul unui certificat pentru instrumente muzicale, dacă solicitantul este diferit de proprietarul legal, numele și adresa complete atât ale proprietarului, cât și ale solicitantului ar trebui să fie incluse în formular și o copie a unui acord de împrumut între proprietar și solicitant ar trebui să fie prezentată autorității competente emitente a permisului;

                                                      2.

                                                      Perioada de valabilitate a unui permis de export sau a unui certificat de reexport nu poate depăși șase luni, iar cea a unui permis de import nu poate depăși 12 luni. Perioada de valabilitate a unui certificat de proprietate personală și a unui certificat pentru instrumente muzicale nu poate depăși trei ani. După ultima zi de valabilitate, documentul este nul și neavenit, iar titularul trebuie să returneze fără întârziere exemplarul original și toate copiile autorității de gestionare emitente. Permisul de import nu este valabil atunci când documentul CITES aferent din țara (re)exportatoare a fost utilizat pentru (re)export după ultima sa zi de valabilitate sau dacă data introducerii în Uniune depășește șase luni de la data eliberării sale.

                                                      3.

                                                      Numele și adresa complete ale importatorului efectiv, nu cele ale unui reprezentant al acestuia. Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (ii)

                                          punctul 5 se înlocuiește cu următorul text:

                                                      „5.

                                                      Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (iii)

                                          punctul 8 se înlocuiește cu următorul text:

                                                      „8.

                                                      Descrierea trebuie să fie cât mai precisă posibil și să includă un cod din trei litere în conformitate cu anexa VII la Regulamentul (CE) nr. 865/2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea. În cazul unui certificat pentru instrumente muzicale, descrierea instrumentului ar trebui să permită autorității competente să verifice dacă certificatul corespunde exemplarului importat sau exportat, și descrierea ar trebui să includă elemente cum ar fi numele producătorului, numărul de serie sau un alt mijloc de identificare, cum ar fi fotografiile.”

                                                ;

                                          (iv)

                                          la punctul 13 se adaugă următorul rând:

                                                      „X

                                                      Exemplare prelevate din mediul marin care nu se află sub jurisdicția niciunui stat”

                                                ;

                                          (v)

                                          la punctul 14, mențiunea „Q Circuri și expoziții itinerante” se înlocuiește cu „Q Expoziții itinerante (colecție de eșantioane, circ, menajerie, expoziție de plante, orchestră sau expoziție muzeală care este utilizată pentru expunere publică în scopuri comerciale)”;

                              (b)

                              secțiunea „Instrucțiuni și explicații” care se referă la „2 — exemplarul pentru titular” se modifică după cum urmează,

                                          (i)

                                          punctele 1, 2 și 3 se înlocuiesc cu următorul text:

                                                      „1.

                                                      Numele și adresa complete ale (re)exportatorului efectiv, nu cele ale unui reprezentant al acestuia. În cazul unui certificat de proprietate personală sau al unui certificat pentru instrumente muzicale, numele și adresa complete ale proprietarului legal. În cazul unui certificat pentru instrumente muzicale, dacă solicitantul este diferit de proprietarul legal, atât numele și adresa completă ale proprietarului, cât și cele ale solicitantului ar trebui să fie incluse în formular și o copie a unui acord de împrumut între proprietar și solicitant ar trebui să fie prezentată autorității competente emitente a permisului.

                                                      2.

                                                      Perioada de valabilitate a unui permis de export sau a unui certificat de reexport nu poate depăși șase luni, iar cea a unui permis de import nu poate depăși 12 luni. Perioada de valabilitate a unui certificat de proprietate personală și a unui certificat pentru instrumente muzicale nu poate depăși trei ani. După ultima zi de valabilitate, prezentul documentul este nul și neavenit, iar titularul trebuie să returneze fără întârziere exemplarul original și toate copiile acestuia autorității de gestionare emitente. Permisul de import nu este valabil atunci când documentul CITES aferent din țara (re)exportatoare a fost utilizat pentru (re)export după ultima sa zi de valabilitate sau dacă data introducerii în Uniune depășește șase luni de la data eliberării sale.

                                                      3.

                                                      Numele și adresa complete ale importatorului efectiv, nu cele ale unui reprezentant al acestuia. Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (ii)

                                          punctul 5 se înlocuiește cu următorul text:

                                                      „5.

                                                      Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (iii)

                                          punctul 8 se înlocuiește cu următorul text:

                                                      „8.

                                                      Descrierea trebuie să fie cât mai precisă posibil și să includă un cod din trei litere în conformitate cu anexa VII la Regulamentul (CE) nr. 865/2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea. În cazul unui certificat pentru instrumente muzicale, descrierea instrumentului ar trebui să permită autorității competente să verifice dacă certificatul corespunde exemplarului importat sau exportat și descrierea ar trebui să includă elemente cum ar fi numele producătorului, numărul de serie sau un alt mijloc de identificare, cum ar fi fotografiile.”

                                                ;

                                          (iv)

                                          la punctul 13 se adaugă următorul rând:

                                                      „X

                                                      Exemplare prelevate din mediul marin care nu se află sub jurisdicția niciunui stat”

                                                ;

                                          (v)

                                          la punctul 14, mențiunea „Q Circuri și expoziții itinerante” se înlocuiește cu „Q Expoziții itinerante (colecție de eșantioane, circ, menajerie, expoziție de plante, orchestră sau expoziție muzeală care este utilizată pentru expunere publică în scopuri comerciale)”;

                              (c)

                              secțiunea „Instrucțiuni și explicații” care se referă la „3 — exemplarul de returnat de către vamă autorității emitente” se modifică după cum urmează:

                                          (i)

                                          punctele 1, 2 și 3 se înlocuiesc cu următorul text:

                                                      „1.

                                                      Numele și adresa complete ale (re)exportatorului efectiv, nu cele ale unui reprezentant al acestuia. În cazul unui certificat de proprietate personală sau al unui certificat pentru instrumente muzicale, numele și adresa complete ale proprietarului legal. În cazul unui certificat pentru instrumente muzicale, dacă solicitantul este diferit de proprietarul legal, atât numele și adresa completă ale proprietarului, cât și cele ale solicitantului ar trebui să fie incluse în formular și o copie a unui acord de împrumut între proprietar și solicitant ar trebui să fie prezentată autorității competente emitente a permisului.

                                                      2.

                                                      Perioada de valabilitate a unui permis de export sau a unui certificat de reexport nu poate depăși șase luni, iar cea a unui permis de import nu poate depăși 12 luni. Perioada de valabilitate a unui certificat de proprietate personală și a unui certificat pentru instrumente muzicale nu poate depăși trei ani. După ultima zi de valabilitate, prezentul documentul este nul și neavenit, iar titularul trebuie să returneze fără întârziere exemplarul original și toate copiile acestuia autorității de gestionare emitente. Permisul de import nu este valabil atunci când documentul CITES aferent din țara (re)exportatoare a fost utilizat pentru (re)export după ultima sa zi de valabilitate sau dacă data introducerii în Uniune depășește șase luni de la data eliberării sale.

                                                      3.

                                                      Numele și adresa complete ale importatorului efectiv, nu cele ale unui reprezentant al acestuia. Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (ii)

                                          punctul 5 se înlocuiește cu următorul text:

                                                      „5.

                                                      Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (iii)

                                          punctul 8 se înlocuiește cu următorul text:

                                                      „8.

                                                      Descrierea trebuie să fie cât mai precisă posibil și să includă un cod din trei litere în conformitate cu anexa VII la Regulamentul (CE) nr. 865/2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea. În cazul unui certificat pentru instrumente muzicale, descrierea instrumentului ar trebui să permită autorității competente să verifice dacă certificatul corespunde exemplarului importat sau exportat și descrierea ar trebui să includă elemente cum ar fi numele producătorului, numărul de serie sau un alt mijloc de identificare, cum ar fi fotografiile.”

                                                ;

                                          (iv)

                                          la punctul 13 se adaugă următorul rând:

                                                      „X

                                                      Exemplare prelevate din mediul marin care nu se află sub jurisdicția niciunui stat”

                                                ;

                                          (v)

                                          la punctul 14, mențiunea „Q Circuri și expoziții itinerante” se înlocuiește cu „Q Expoziții itinerante (colecție de eșantioane, circ, menajerie, expoziție de plante, orchestră sau expoziție muzeală care este utilizată pentru expunere publică în scopuri comerciale)”;

                              (d)

                              secțiunea „Instrucțiuni și explicații” care se referă la „5 — cerere” se modifică după cum urmează:

                                          (i)

                                          punctul 1 se înlocuiește cu următorul text:

                                                      „1.

                                                      Numele și adresa complete ale (re)exportatorului efectiv, nu cele ale unui reprezentant al acestuia. În cazul unui certificat de proprietate personală sau al unui certificat pentru instrumente muzicale, numele și adresa complete ale proprietarului legal. În cazul unui certificat pentru instrumente muzicale, dacă solicitantul este diferit de proprietarul legal, atât numele și adresa completă ale proprietarului, cât și ale solicitantului ar trebui să fie incluse în formular și o copie a unui acord de împrumut între proprietar și solicitant ar trebui să fie prezentată autorității competente emitente a permisului.”

                                                ;

                                          (ii)

                                          punctul 3 se înlocuiește cu următorul text:

                                                      „3.

                                                      Numele și adresa complete ale importatorului efectiv, nu cele ale unui reprezentant al acestuia. Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (iii)

                                          punctul 5 se înlocuiește cu următorul text:

                                                      „5.

                                                      Nu se completează în cazul unui certificat de proprietate personală sau al unui certificat pentru instrumente muzicale.”

                                                ;

                                          (iv)

                                          punctul 8 se înlocuiește cu următorul text:

                                                      „8.

                                                      Descrierea trebuie să fie cât mai precisă posibil și să includă un cod din trei litere în conformitate cu anexa VII la Regulamentul (CE) nr. 865/2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea. În cazul unui certificat pentru instrumente muzicale, descrierea instrumentului ar trebui să permită autorității competente să verifice dacă certificatul corespunde exemplarului importat sau exportat și descrierea ar trebui să includă elemente cum ar fi numele producătorului, numărul de serie sau un alt mijloc de identificare, cum ar fi fotografiile.”

                                                ;

                                          (v)

                                          la punctul 13 se adaugă următorul rând:

                                                      „X

                                                      Exemplare prelevate din mediul marin care nu se află sub jurisdicția niciunui stat”

                                                ;

                                          (vi)

                                          la punctul 14, mențiunea „Q Circuri și expoziții itinerante” se înlocuiește cu „Q Expoziții itinerante (colecție de eșantioane, circ, menajerie, expoziție de plante, orchestră sau expoziție muzeală care este utilizată pentru expunere publică în scopuri comerciale)”;

                  2.

                  anexa III se modifică după cum urmează:

                              (a)

                              în secțiunea „Instrucțiuni și explicații” care se referă la „exemplarul original”, următorul rând se adaugă la punctul 14:

                                          „X

                                          Exemplare prelevate din mediul marin care nu se află sub jurisdicția niciunui stat”

                                    ;

                              (b)

                              în secțiunea „Instrucțiuni și explicații” care se referă la „cerere”, următorul rând se adaugă la punctul 14:

                                          „X

                                          Exemplare prelevate din mediul marin care nu se află sub jurisdicția niciunui stat”

                                    ;

                  3.

                  în anexa IV, titlul din partea superioară dreaptă se înlocuiește cu următorul text:
                  „CERTIFICAT PENTRU EXPOZIȚIE ITINERANTĂ
                  CERTIFICAT DE PROPRIETATE PERSONALĂ
                  CERTIFICAT PENTRU INSTRUMENTE MUZICALE
                  FORMULAR COMPLEMENTAR”;

                  4.

                  anexa V se modifică după cum urmează:

                              (a)

                              în secțiunea „Instrucțiuni și explicații” care se referă la „1 — exemplarul original”, următorul rând se adaugă la punctul 9:

                                          „X

                                          Exemplare prelevate din mediul marin care nu se află sub jurisdicția niciunui stat”

                                    ;

                              (b)

                              în secțiunea „Instrucțiuni și explicații” care se referă la „3 — cerere”, următorul rând se adaugă la punctul 9:

                                          „X

                                          Exemplare prelevate din mediul marin care nu se află sub jurisdicția niciunui stat”

                                    ;


title: Regulamentul de punere în aplicare (UE) nr. 31/2013 al Comisiei din 17 ianuarie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               18.1.2013

               RO

               Jurnalul Oficial al Uniunii Europene

               L 14/11

         REGULAMENTUL DE PUNERE ÎN APLICARE (UE) NR. 31/2013 AL COMISIEI
   din 17 ianuarie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 ianuarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  67,8

                  TN

                  80,7

                  TR

                  124,7

                  ZZ

                  91,1

                  0707 00 05

                  EG

                  194,1

                  MA

                  158,2

                  TR

                  122,2

                  ZZ

                  158,2

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  98,6

                  TR

                  126,5

                  ZZ

                  112,6

                  0805 10 20

                  EG

                  53,7

                  MA

                  63,4

                  TR

                  61,9

                  ZA

                  103,6

                  ZZ

                  70,7

                  0805 20 10

                  IL

                  162,4

                  MA

                  90,3

                  ZZ

                  126,4

                  0805 20 30, 0805 20 50, 0805 20 70, 0805 20 90

                  IL

                  119,5

                  KR

                  139,7

                  TR

                  81,7

                  ZZ

                  113,6

                  0805 50 10

                  EG

                  87,0

                  TR

                  75,0

                  ZZ

                  81,0

                  0808 10 80

                  CN

                  90,1

                  MK

                  40,5

                  US

                  200,8

                  ZZ

                  110,5

                  0808 30 90

                  CN

                  61,0

                  US

                  132,9

                  ZZ

                  97,0

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 723/2012 al Comisiei din 8 august 2012 de recunoaștere a unei mențiuni tradiționale prevăzute în Regulamentul (CE) nr. 1234/2007 al Consiliului [Cream – TDT-US-N0017]

text:
               9.8.2012

               RO

               Jurnalul Oficial al Uniunii Europene

               L 212/13

         REGULAMENTUL DE PUNERE ÎN APLICARE (UE) NR. 723/2012 AL COMISIEI
   din 8 august 2012
   de recunoaștere a unei mențiuni tradiționale prevăzute în Regulamentul (CE) nr. 1234/2007 al Consiliului [Cream – TDT-US-N0017]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 118u alineatul (2) coroborat cu articolul 4,
   întrucât:

               (1)

               Două organizații profesionale reprezentative stabilite în Statele Unite ale Americii, „Wine America” și „California Export Association”, au prezentat Comisiei o cerere, primită la 22 iunie 2010, de protecție a mențiunii tradiționale „Cream” în cazul produselor vitivinicole din categoria „3. Vinul licoros” prevăzută în anexa XIb la Regulamentul (CE) nr. 1234/2007 care poartă o denumire de origine enumerată în anexa V la Acordul între Comunitatea Europeană și Statele Unite ale Americii privind comerțul cu vin, aprobat prin Decizia 2006/232/CE a Consiliului (2).

               (2)

               În conformitate cu articolul 33 din Regulamentul (CE) nr. 607/2009 al Comisiei din 14 iulie 2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole (3), cererea a fost publicată în Jurnalul Oficial al Uniunii Europene
                   (4). Nu a fost înaintată nicio obiecție în termen de două luni de la data publicării.

               (3)

               Cererea de protecție a mențiunii tradiționale „Cream”, care se referă la vinuri americane, îndeplinește condițiile prevăzute la articolul 118u alineatul (1) din Regulamentul (CE) nr. 1234/2007 și la articolele 31 și 35 din Regulamentul (CE) nr. 607/2009. Cererea de protecție trebuie să fie acceptată, iar mențiunea tradițională „Cream” trebuie, prin urmare, să fie introdusă în baza de date electronică „E-Bacchus” pentru vinurile produse de către membrii celor două organizații profesionale reprezentative care au depus cererea.

               (4)

               Conform articolului 30 alineatul (2) din Regulamentul (CE) nr. 607/2009, Comisia are obligația de a face publice informațiile referitoare la organizațiile profesionale reprezentative și la membrii acestora. Aceste informații trebuie să fie făcute publice în baza de date electronică „E-Bacchus”.

               (5)

               Măsura prevăzută de prezentul regulament este conformă cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Se acceptă cererea de protecție a mențiunii tradiționale „Cream” pentru produsele vitivinicole din categoria „3. Vinul licoros” prevăzute în anexa XIb la Regulamentul (CE) nr. 1234/2007. Mențiunea „Cream” se înregistrează în baza de date electronică „E-Bacchus”, după cum se indică în anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 august 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 87, 24.3.2006, p. 1.

      (3)  JO L 193, 24.7.2009, p. 60.

      (4)  JO C 276, 13.10.2010, p. 6.

      ANEXĂ

         Mențiunea tradițională protejată

                  —

                  Cream

         Limba menționată la articolul 31 alineatul (1) din Regulamentul (CE) nr. 607/2009

                  —

                  Engleză

         Categoria sau categoriile de produse vitivinicole care fac obiectul protecției [anexa XIb la Regulamentul (CE) nr. 1234/2007]

                  — 3.

                  Vin licoros

         Lista denumirilor de origine protejate sau a indicațiilor geografice protejate în cauză

                  —

                  Denumirile de origine enumerate în anexa V la Acordul dintre Comunitatea Europeană și Statele Unite ale Americii privind comerțul cu vin

         Trimitere la normele aplicabile din statul membru sau țara terță

                  —

                  Rezoluția emisă de „WineAmerica” privind definițiile aplicabile producției de vin pentru Comunitatea Europeană, adoptată la 24 martie 2009

                  —

                  Decizia emisă de „California Wine Export Program”, adoptată la 7 mai 2009

         Sinteză a definiției sau a condițiilor de utilizare

                  —

                  „Cream” descrie un tip de vin alcoolizat dulce („fortified sweet wine”) din SUA. Vinul trebuie să aibă culoarea galben pal până la chihlimbar deschis, cu gust dulce, bogat și în general cu aromă vinoasă până la fructată. Totuși, vinurile pot să reflecte caracteristicile unui proces de învechire atentă, prezentând arome mature. Vinul poate proveni din mai multe recolte și, în mod caracteristic, își păstrează trăsăturile de vin dulce. Învechirea are loc într-o varietate de recipiente. Alcoolizarea se realizează cu alcool din struguri.

         Numele țării sau al țărilor de origine

                  —

                  Statele Unite ale Americii

         Lista membrilor organizației profesionale reprezentative stabilite în țara terță care au dreptul să folosească mențiunea tradițională protejată este disponibilă la adresa:

      http://ec.europa.eu/agriculture/markets/wine/e-bacchus/


title: Regulamentul de punere în aplicare (UE) nr. 587/2014 al Comisiei din 2 iunie 2014 de derogare de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea pentru năvoadele de plajă utilizate pentru pescuit în anumite ape teritoriale ale Franței (Languedoc-Roussillon și Provence-Alpes-Côte d'Azur)

text:
               3.6.2014

               RO

               Jurnalul Oficial al Uniunii Europene

               L 164/13

         REGULAMENTUL DE PUNERE ÎN APLICARE (UE) NR. 587/2014 AL COMISIEI
   din 2 iunie 2014
   de derogare de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea pentru năvoadele de plajă utilizate pentru pescuit în anumite ape teritoriale ale Franței (Languedoc-Roussillon și Provence-Alpes-Côte d'Azur)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană (1), în special articolul 13 alineatul (5),
   întrucât:

               (1)

               Articolul 13 alineatul (1) din Regulamentul (CE) nr. 1967/2006 interzice utilizarea uneltelor de pescuit tractate în raza a 3 mile marine de coastă sau în cadrul izobatei de 50 m, în cazul în care această adâncime este atinsă la o distanță mai mică de coastă.

               (2)

               La cererea unui stat membru, Comisia poate să acorde o derogare de la articolul 13 alineatul (1) din Regulamentul (CE) nr. 1967/2006, sub rezerva îndeplinirii unui număr de condiții prevăzute la articolul 13 alineatele (5) și (9).

               (3)

               La 1 octombrie 2013, Comisia a primit din partea Franței o cerere de derogare de la articolul 13 alineatul (1) primul paragraf din respectivul regulament, în ceea ce privește utilizarea năvoadelor de plajă în anumite zone maritime situate în apele teritoriale ale Franței, indiferent de adâncime.

               (4)

               Franța a furnizat justificări științifice și tehnice actualizate pentru derogare.

               (5)

               Comitetul științific, tehnic și economic pentru pescuit (CSTEP) a evaluat derogarea solicitată de Franța și proiectul de plan de gestionare aferent în cadrul sesiunii sale plenare desfășurate în perioada 4-8 noiembrie 2013.

               (6)

               Derogarea solicitată de Franța îndeplinește condițiile prevăzute la articolul 13 alineatele (5) și (9) din Regulamentul (CE) nr. 1967/2006.

               (7)

               Există anumite constrângeri geografice specifice, având în vedere dimensiunea redusă a platformei continentale.

               (8)

               Pescuitul cu năvoade de plajă nu are un impact semnificativ asupra mediului marin.

               (9)

               Derogarea solicitată de Franța privește un număr limitat de numai 23 de nave.

               (10)

               Pescuitul cu năvoade de plajă se desfășoară de la țărm în adâncime mică și vizează o varietate de specii. Natura acestui tip de pescuit se prezintă astfel încât el nu poate fi efectuat cu alte unelte de pescuit.

               (11)

               Planul de gestionare garantează faptul că efortul de pescuit nu va crește în viitor, întrucât se vor elibera autorizații de pescuit pentru 23 de nave specifice, care implică un efort total de 1 225 Kw, deja autorizate de Franța să pescuiască.

               (12)

               Cererea se referă la navele care practică pescuitul de mai mult de cinci ani și care își desfășoară activitatea conform unui plan de gestionare adoptat de Franța la 15 aprilie 2014 (2), în conformitate cu articolul 19 alineatul (2) din Regulamentul (CE) nr. 1967/2006.

               (13)

               Navele respective sunt incluse pe o listă comunicată Comisiei în conformitate cu cerințele stipulate la articolul 13 alineatul (9) din Regulamentul (CE) nr. 1967/2006.

               (14)

               Activitățile de pescuit în cauză îndeplinesc cerințele stipulate la articolul 4 din Regulamentul (CE) nr. 1967/2006, deoarece planul de gestionare adoptat de Franța interzice în mod explicit pescuitul deasupra habitatelor protejate.

               (15)

               Cerințele stipulate la articolul 8 alineatul (1) litera (h) din Regulamentul (CE) nr. 1967/2006 nu se aplică, deoarece se referă la traulere.

               (16)

               În ceea ce privește cerința de a se conforma articolului 9 alineatul (3), care stabilește dimensiunea minimă a ochiurilor de plasă, Comisia observă că, având în vedere că activitățile de pescuit în cauză sunt foarte selective, au un impact neglijabil asupra mediului marin și nu se efectuează deasupra habitatelor protejate, în conformitate cu articolul 9 alineatul (7) din Regulamentul (CE) nr. 1967/2006, Franța a autorizat o derogare de la aceste dispoziții în planul său de gestionare.

               (17)

               Activitățile de pescuit în cauză îndeplinesc cerințele de înregistrare stipulate la articolul 14 din Regulamentul (CE) nr. 1224/2009 al Consiliului (3).

               (18)

               Activitățile de pescuit în cauză nu interferează cu activitățile navelor care utilizează unelte altele decât traule, năvoade sau năvoade tractate similare.

               (19)

               Activitatea năvoadelor de plajă este reglementată în planul de gestionare adoptat de Franța pentru a se asigura că acele capturi din speciile menționate în anexa III la Regulamentul (CE) nr. 1967/2006 sunt minime.

               (20)

               Năvoadele de plajă nu vizează cefalopodele.

               (21)

               Planul de gestionare adoptat de Franța include măsuri pentru monitorizarea activităților de pescuit, astfel cum sunt prevăzute la articolul 13 alineatul (9) al treilea paragraf din Regulamentul (CE) nr. 1967/2006.

               (22)

               Prin urmare, derogarea solicitată ar trebui să fie acordată.

               (23)

               Franța ar trebui să raporteze Comisiei la timp și în conformitate cu planul de monitorizare prevăzut în planul de gestionare adoptat de Franța.

               (24)

               Articolul 15 alineatul (11) din Regulamentul (UE) nr. 1380/2013 al Parlamentului European și al Consiliului (4) prevede că, pentru speciile care fac obiectul obligației de debarcare, în conformitate cu articolul 15 alineatul (1) din același regulament, utilizarea capturilor din respectivele specii sub dimensiunea minimă de referință pentru conservare se limitează la alte scopuri decât consumul uman direct.

               (25)

               Planul de gestionare adoptat de Franța include o derogare de la dimensiunea minimă a organismelor marine pentru alevinii de sardină debarcați pentru consum uman și vizați de activitățile de pescuit reglementate de acesta, în conformitate cu articolul 15 alineatul (3) din Regulamentul (CE) nr. 1967/2006.

               (26)

               Ar trebui introdusă o limitare a duratei derogării, pentru a reflecta calendarul de intrare în vigoare a obligației de debarcare, astfel cum este definit la articolul 15 alineatul (1) din Regulamentul (UE) nr. 1380/2013.

               (27)

               Măsurile prevăzute de prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Derogare
   Articolul 13 alineatul (1) din Regulamentul (CE) nr. 1967/2006 nu se aplică în apele teritoriale ale Franței adiacente coastelor din Languedoc-Roussillon și Provence-Alpes-Côte d'Azur pentru năvoadele de plajă folosite de nave care:

               (a)

               poartă numărul de înmatriculare menționat în planul de gestionare adoptat de Franța;

               (b)

               practică pescuitul de mai mult de cinci ani și nu implică nicio creștere viitoare a efortului de pescuit depus; precum și

               (c)

               dețin o autorizație de pescuit și operează conform planului de gestionare adoptat de Franța în conformitate cu articolul 19 alineatul (2) din Regulamentul (CE) nr. 1967/2006.

         Articolul 2
   Planul de monitorizare și raportarea
   Franța transmite Comisiei, în termen de trei ani de la intrarea în vigoare a prezentului regulament, un raport întocmit în conformitate cu planul de monitorizare stabilit în planul de gestionare menționat la articolul 1 litera (c).
   Articolul 3
   Intrare în vigoare și perioada de aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică până la 31 decembrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 iunie 2014.

            Pentru Comisie

            Președintele

         José Manuel BARROSO

      (1)  JO L 36, 8.2.2007, p. 6.

      (2)  JORF (Jurnalul Oficial al Republicii Franceze) nr. 0101, 30.4.2014, p. 7452.

      (3)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).

      (4)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).